Fire bilentusiaster pynter deres biler op til jul.

Se ”Julen banker på” nederst i artiklen eller 22. og 23. december klokken 19.50 på TV2 Nord Salto. Et snelandskab, glimtende lyskæder, gran og nissehuer. Der er ikke sparet på pynten, når fire venner og medlemmer af Danske Bilentusiasters Organisation (DBO) mødes for at fejre julen på hjul. - Det her er vores form for strikning. Det er sådan, vi hygger og slapper af, siger Christoffer Rüsz, der er formand for DBO. Han har viklet sin gamle Nissan Patrol ind i lyskæder. - Der mangler bare en pejs nu, og så kører det, siger han og lægger sidste hånd på pynten. Håber på smil Danske Bilentusiasters Organisation har blandt andet til formål at give folk som Christoffer Rüsz, der er vilde med biler, et bedre ry. Et af medlemmerne er Morten Ryom, som nogen måske genkender som folketingskandidat for Socialdemokratiet. Han viser sin Mitsubishi Lancer fra 2009 frem. - Det er en fantastisk lille bil. Den har fået lidt lyskæder, lidt gran og et julelandskab i forruden for hyggens skyld, siger han. Bilentusiasterne håber på, at synet af de pyntede biler vil få glæden frem hos folk. - Vi pynter bilerne op for at få nogle smil – især fra børn, siger han. Kom i julestemning nu med "Julen banker på", som du kan streame lige her: